**ПОКАНА ЗА УЧАСТИЕ В БЪЛГАРСКИ ВЪЗЕЛ НА EATRIS-ERIC**

Във връзка с обособяването на партнъорска структура на EATRIS-ERIC в България и с оглед максималното използване на възможностите които се разкриват от новия статут на България като пълноправен член, националното представителство предоставя **ПОКАНА** до всички заинтерсовани институции да заявят своя интерес за участие в новата биомедицинска общност **ЕАТРИС България (EATRIS Bulgaria)**. Формирането на общността ще стимулира чрез активна колаборация и обмен развитието на транслационната медицина в България, ще позволи да бъде оптимизиран постоянния и регламентиран достъпът до високо технологична експертиза за разработването на иновационни биотехнологични продукти с приложение в медицината, до европейска правна, етична и регулаторна информация, анализи и дизайн на преклинчни и клинични проучвания, бизнес планове и планове за реализция на инфраструктурни проекти в тази област, бърз и сигурен обмен на партнъорства за проектно участие в Хоризонт Европа и др. Институциите и екипите заявили своите намерения ще получат конкретни насоки и всестранна подкрепа в процеса на присъединяване към пан-европейския консорциум и подписването на двустранни споразумения.

Статутът на България като пълноправен член на Европейския консорциум беше формализиран с Решение на Съвета на управителите и Изпълнителния съвет на EATRIS-ERIC, официално обявено на 9 юли 2019 г. Членството на България дава право на представителите в Управителния Съвет и Съвета на Националните директори право на глас при определяне на стратегии и политики в областта на транслационната медицина. Българската научна общност получава възможност за пълен достъп до продуктовите платформи, научна и технологична експертиза и анализи, участие в общоевропейски проекти и публично-частни партньорства и др.

Чрез ЕАТРИС България можем да създадем съвременна екосистема за стимулиране на биомедицинските изследвания и иновации в полза на обществото!

Повече за ЕАТРИС- България на[https://eatris.eu/insights/?country=12773#content](https://eatris.eu/insights/?country=12773" \l "content)

За да заявите интерес към ЕАТРИС-България попълнете приложената форма и изпратете до:

*Проф. Росица Конакчиева,*

*Национален директор, ЕАТРИС БЪЛГАРИЯ*

*Биологически факултет, СУ „Св. Кл. Охридски“,*

*Бул Драган Цанков 8, 1164 София, България*

*Tel: +359 2 8167291; E-mail:* *r.konakchieva@biofac.uni-sofia.bg*

Форма за заявка на интереси*- EoI Form\_Eatris\_BG.doc*

Често задавани въпроси-*EATRIS framework.pdf*